jkorsvik/nowiki_second_scrape_merged huggingface dataset:
Nils Torvald Nielsen-Alonso

Nils Torvald Nielsen-Alonso (født 21. februar 1853 på øya Veierland i Stokke, død 4. februar 1936) var skipper og reder. Han drev blant annet med selfangst og hvalfangst.
I 1881 tok han skippereksamen, og seilte for britene. Han var førsteoffiser på britiske troppetransportskip under den engelsk-egyptiske krig i 1882. Senere, under den russisk-tyrkiske krig, seilte han på et skip som greide å komme seg inn til Odessa med en last kull. Han fortsatte å føre skip i risikofylte områder, inntil han gikk i land.
På slutten av 1890-årene kom han hjem, og bosatte seg i Sandar. Selfangsten og hvalfangsten i Nordishavet var ikke lenger så givende.
I 1877 hadde skotske selfangere begynt å fange «bottlenose» (nebbhval). Den første bottlenosefangsten ut fra Sandefjord ble påbegynt i 1882. På denne fangsten startet også N. T. Nielsen-Alonso. Han utrustet mange bottlenoseekspedisjoner i disse årene.
I 1911 begynte Nielsen-Alonso hvalfangst med selskapet «Bas» fra Elephant Bay i Angola. I 1923 etablerte han et nytt selskap ved navnet A/S «Bas II». Som kokeri ble det innkjøpt en eldre dampdrevet tanker. Ekspedisjonen forlot Sandefjord i juni 1923 med kurs for kysten av Angola.
Kokeriet ble solgt etter kort tid og han gikk i kompaniskap med ;Melsom & Melsom. Da Melsom & Melsom dannet sitt neste selskap, A/S «Polaris», oppkalte de sitt nye kokeri «N. T. Nielsen-Alonso», til ære for ham.


== Eksterne lenker ==
Biografi og foro på skipshistorie.net
Yangguan

Yangguan (kinesisk: 阳关, pinyin: Yángguān) var sammen med Yumenguan Kinas port mot vest under Handynastiet for Silkeveiens reisende.Omtrent 70 km sørvest for Dunhuang i Gansuprovinsen lot keiser Han Wudi (regenttid 141-87 f.Kr.) bygge Yangguan som sammen med Yumenguan var portene inn til Hexikorridoren for å skape en beskyttelse hovedsakelig mot nomadefolket hunnerne og xiongnu som gjorde stadige innfall mot Han.Navnet Yanggaun betyr «solporten» og fikk sitt navn på grunn av sin plassering 50 km sør for Yumenguan, altså i solens retning - sol og sør kan nærmest være synonymer.
Fra Songdynastiets tid mistet befestningen sin betydning og fikk forfalle. Med årene er Yangguan blitt kraftig erodert av ørkensand, og det som finnes nå er bare et 5 meter høyt tårn med 8 meters sider.


== Referanser ==


== Eksterne lenker ==
(en) Yangguan – kategori av bilder, video eller lyd på Commons 
Yangguan
Yangguan Sandie
Bystranda

Bystranda er ei badestrand i sørøstre del av Kvadraturen i Kristiansand (ved Strandpromenaden).  Den langgrunne sandstranda består av påfylt finkornet sand.  Bystranda har fått betegnelsen Blått Flagg.
Ved Bystranda finnes uteservering om sommeren, sittegrupper, badetrapper, sandvolleyballbane, skaterampe, lekeapparater og toaletter.  Ved anleggelsen av badestranda ble det lagt vekt på at den skulle være tilgjengelig for barn og funksjonshemmede.  Bystranda er populær på varme sommerdager.  Like ved Bystranda ligger det innendørs badeanlegget Aquarama.


== Se også ==
Badeplasser i Kristiansand
Palmesus


== Eksterne lenker ==
(en) Bystranda – kategori av bilder, video eller lyd på Commons 
Bystranda www.badeplasser.no
Badetemperaturer
Bresjnevs trilogi

Bresjnevs trilogi (russisk: Трилогия Брежнева, Trilogiya Brezhneva) var en serie på tre memoarer som ble utgitt av Sovjetunionens leder Leonid Bresjnev i årene 1978–1979:

Det Lille Land (russisk: Малая земля, Malaya zemlya)
Gjenfødsel (russisk: Возрождение, Vozrozhdenie)
Jomfrulandene (russisk: Целина, Tselina)Som en del av en større publisitetskampanje, ble Bresjnev tildelt Leninprisen, den høyeste litterære utmerkelse i Sovjetunionen, like etter utgivelsen.Bøkene ble gjenstand for tallrike politiske vitser.
Memorene ble oversatt til norsk av Tore-Jarl Bielenberg og utgitt på forlaget Ny dag.


== Referanser ==
Nordnestunnelen (Troms)

Nordnestunnelen er en 5,7 km lang veitunnel mellom Monsastubergan og Manndalen på E6 i Kåfjord kommune i Troms. 


== Historie ==
Finansieringen ble vedtatt i Stortinget 17. juni 2014. Byggeprosjektet hadde oppstart i desember 2014 og det ble gjort gjennomslag i Nordnestunnelen 7. desember 2016. Åpningdato var 10. november 2018.
Tunnelen ble bygges som et rassikringsprosjekt og forkortet E6 med åtte kilometer.
Navnet kommer av Nordneset, som er den nordlige odden på Nordnesfjellet som ligger mellom Storfjorden i vest, Manndalen i øst og Kåfjorden i nordøst.
Tunnelen skulle etter planen åpne høsten 2017, men prosjektet har vært preget av stadige utsettelser.


== Se også ==
Veitunneler i Norge
Liste over veitunneler i Norge


== Referanser ==


== Eksterne lenker ==
Statens vegvesen veikart
Nordnestunnelen

Nordnestunnelen kan vise til:

Nordnestunnelen (Troms) – som bygges på Europavei 6
Nordnestunnelen (Bergen) – en foreslått tunnel mellom Nøstet og Holbergsallmenningen i Bergen
Panamerikamesterskapet i strandhåndball 2014

Panamerikamesterskapet i strandhåndball 2014 ble arrangert i Asunción i Paraguay.
Brasil, Argentina og Uruguay kvalifiserte seg til VM i strandhåndball 2014 i Recife i Brasil.


=== Sluttstilling, menn ===
Brasil slo Uruguay 28-24 og 22-14 i finalen. Argentina vant også 2-0 over Paraguay i bronsefinalen.


=== Sluttstilling, kvinner ===
Brasil slo Uruguay 20-14 og 18-15 i finalen. 


== All-star team ==
Menn
Bruno de Oliveira (Brasil), Richard Bica (Uruguay), Gil Vicente (Brasil), Nailson Amaral (Brasil), Lucas Moras (Argentina), Diogo Silva (Brasil).

Kvinner
Analia Yaryes (Paraguay), Renata Santiago (Brasil), Patricia Scheppa (Brasil), Alison Nazer (Paraguay), Darlene Soares (Brasil).


== Eksterne lenker ==
IHF - Both World Champions defend Pan-American beach titles
Tøyletanagar

Tøyletanagar (Nemosia pileata) er en spurvefugl  i slekten Nemosia i familien tanagarer.


== Underarter og Utbredelse ==
Det er beskrevet 6 underarter av tøyletanagar:

Nemosia pileata hypoleuca (Todd, 1916) – forekommer på den karibiske kysten i det nordlige Colombia og det nordlige Venezuela.
Nemosia pileata surinamensis (J. T. Zimmer, 1947) – forekommer i Guyana og Surinam.
Nemosia pileata pileata (Boddaert, 1783) – forekommer i Fransk Guyana og i det vestlige sentrale Brasil sør til de ytterliggående nordlige Bolivia.
Nemosia pileata interna (J. T. Zimmer, 1947) – forekommer i det sentrale nordlige Brasil fra det øvre Rio Branco til det nedre Rio Negro.
Nemosia pileata nana (Berlepsch, 1912) – forekommer i Amazonasbekkenet i det nordøstlige Peru og det tilstødende vestlieg Brasil.
Nemosia pileata caerulea (Wied, 1831) – forekommer i det østlige og sørøstlige Brasil og fra det ytterliggående sørøstlige Peru øst til det østlige Bolivia, Paraguay og det nordvestlige og nordøstlige Argentina.


== Referanser ==


== Eksterne lenker ==
(en) tøyletanagar i Encyclopedia of Life 
(en) tøyletanagar i Global Biodiversity Information Facility 
(no) tøyletanagar hos Artsdatabanken 
(en) tøyletanagar hos ITIS 
(en) tøyletanagar hos NCBI 
(en) Kategori:Nemosia pileata – bilder, video eller lyd på Wikimedia Commons 
Nemosia pileata – detaljert informasjon på Wikispecies 
Nemosia pileata (ID B112B15754CF5692). Avibase. Hentet ut 23. juli 2014.
Nemosia pileata (TSN 561557). Integrated Taxonomic Information System. Hentet ut 23. juli 2014.
Birdlife Species Factsheet: Nemosia pileata. Besøkt 2014-07-23.
IBC - The Internet Bird Collection: Nemosia pileata. Besøkt 2014-07-23.
Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. The eBird/Clements checklist of birds of the world: Version 6.8.. Besøkt 2014-07-23.
Tøyletanagar fotogalleri VIREO
Prøysenfestivalen Blåklokkevikua

Prøysenfestivalen Blåklokkevikua arrangeres årlig av Prøysenhuset på Rudshøgda i Ringsaker en uke i juli, med aktiviteter, konserter og underholdning. I 2014 startet festivalen 23. juli med åpning av nytt Prøysenhus på det som ville vært Alf Prøysens 100-årsdag. 


== Se også ==
Sangen Blåklokkevikua


== Eksterne lenker ==
Prøysenfestivalens nettsider
Prøysenhusets nettsider
Joko Widodo

Joko Widodo (født 21. juni 1961 i Surakarta i Jawa Tengah) er en indonesisk politiker for Partai Demokrasi Indonesia Perjuangan (PDI-P) som ble valgt til landets president i det indonesiske presidentvalget i 2014. Tidligere var han fra 2005 til 2012 hjembyen Surakartas guvernør, og deretter Jakartas guvernør. Han ble innsatt som president 20. oktober 2014.


== Referanser ==


== Eksterne lenker ==
(id) Offisielt nettsted 
(en) Joko Widodo – kategori av bilder, video eller lyd på Commons 
(en) Joko Widodo – galleri av bilder, video eller lyd på Commons
Ponte Milvio

Ponte Milvio (italiensk: Ponte Molle eller Ponte Milvio, latin: Pons Milvius eller Pons Mulvius) er en historisk viktig bro ved elven Tiber cirka 4,5 kilometer nord for Roma i Italia. Broren var en økonomisk og strategisk viktig bro i Romerriket. Broen ble bygget av konsul Gaius Claudius Nero i 206 f.Kr. etter at han hadde beseiret den kartagiske hæren i slaget ved Metaurus. I 109 f.Kr. rev censor Marcus Aemilius Scaurus den gamle broen og bygde en ny og mer solid bro av stein ved samme sted. Den 28. oktober 312 beseiret Konstantin den store sin rival Maxentius under det berømte slaget ved Ponte Milvio som gjorde ham til keiser over Vestromerriket.


== Referanser ==


== Litteratur ==
O’Connor, Colin (1993): Roman Bridges, Cambridge University Press, ISBN 0-521-39326-4, s. 64f.


== Eksterne lenker ==
(en) Ponte Milvio – galleri av bilder, video eller lyd på Commons

Broen vist i Google Map
Nedenes tingrett

Nedenes tingrett var en tingrett i Aust-Agder. Den ble opprettet som Nedenes sorenskriveri etter kongelig resolusjon 23. mars 1852 som en følge av omorganiseringen av sorenskriverdistriktene i Nedenes amt.  Nye Nedenes sorenskriverembete besto av tre tinglag: Åmli tinglag (tidligere under Østre Råbyggelag sorenskriveri), Øyestad tinglag (tidligere under Vestre Nedenes sorenskriveri) og Austre Moland tinglag (tidligere del av Strengereid tinglag under Østre Nedenes sorenskriveri). Ved senere fradelinger kom i tillegg Herefoss tinglag og Froland tinglag. Den nye sorenskriveren i Nedenes overtok arkivet etter sorenskriveren i Østre Råbyggelag. Fra 1. januar 1935 ble kjøpstaden Arendal lagt til Nedenes sorenskriveri som følge av at byfogdembetet ble nedlagt. Navne-endring fra Nedenes sorenskriverembete til Nedenes tingrett fra 1. januar 1992. Nedlagt og arbeidsoppgavene overtatt av Aust-Agder tingrett fra 1. september 2004.


== Arkiv ==
Arkivet etter Nedenes tingrett og Nedenes sorenskriveri er avlevert til Statsarkivet i Kristiansand.


== Eksterne lenker ==
Arkivkatalog for Nedenes sorenskriveri hos Statsarkivet i Kristiansand
Skannede pantebøker fra Nedenes sorenskriveri hos digitalarkivet.
Skannede ekstrarettsprotokoller fra Nedenes sorenskriveri hos Digitalarkivet.
Skannede skifteprotokoller og dødsfallsprotokoller fra Nedenes sorenskriveri hos Digitalarkivet.


== Kilder ==
Statsarkivet i Kristiansand, arkivkatalog for Nedenes sorenskriveri
Store Kjerringvatnet

Store Kjerringvatnet (lulesamisk: Stuoráp Áhkásjjávrre) er en innsjø i Hamarøy kommune i Nordland. Den ligger sørøst for Sørfjorden, og er regulert som magasin for Sørfjord II kraftverk.
Den største delen av Store Kjerringvatnet ligger like sør for Brynvatnet og øst for Litle Kjerringvatnet, mens en smal arm strekker seg mot sørvest til sør for Litle Kjerringvatnet. Helt vest i denne delen av Store Kjerringvatnet ligger det naturlige utløpet, som går til Botnelva og Sørfjorden. Den største tilløpselva er Svartelva, som munner ut i sørenden av vatnet.
Utløpet mot Botnelva er oppdemt, og vannføringen blir nå ført til Sørfjord II kraftverk ved Brynvatnet, og derfra videre til Sørfjord I kraftverk nede ved Sørfjorden.


== Referanser ==
Carl Otto Mörner

Carl Otto Mörner (født 22. mai 1781 i Uppsala, død 17. august 1868 i Vaxholm) var en svensk adelsmann og offiser. Han er i ettertid kjent som  «kungamakaren»; den som tilbød Sveriges trone til feltmarskalk Jean Baptiste Bernadotte i Paris.


== Referanser ==
Fredric Westin

Fredric Westin (født 22. september 1782 i Stockholm, død 13. mai 1862 samme sted) var en svensk maler og professor ved Kungliga Akademien för de fria konsterna. Han ble mye benyttet som portrettmaler på Karl III Johans tid.
Westin var utdannet ved Konstakademien under Lorens Pasch d.y. og Louis Masreliez.


== Referanser ==


== Eksterne lenker ==
(en) Fredric Westin – kategori av bilder, video eller lyd på Commons
MS «Fjordlys»

MS «Fjordlys» kan vise til flere båter:

MS «Vetlefjord» (bygget i 2002 og navngitt MS «Fjordlys»), en norsk kombibåt eid av Fjord1 Fylkesbaatane
MS «Fjordlys» (2015), en katamaran bygd for Norled, ferdigstilt i 2015 ved Brødrene Aa
Rød skorpionfisk

Rød skorpionfisk (Scorpaena scrofa) er en fiskeart.
Den har en rød farge. Ved rygg- og gattfinnen er det pigger med gift. Den kan bli 50 cm lang og 3 kg, men blir vanligvis opptil 30 cm lang. Arten lever på hard- og bløtbunn i en dybde på 20–500 m. Den er utbredt i Middelhavet og i Øst-Atlanteren fra De britiske øyer til Senegal, inkludert Madeira, Kanariøyene og Kapp Verde.
Rød skorpionfisk er en populær matfisk. Det er vanlig å koke suppe på den og servere fiskekjøttet ved siden av. En slik suppe er bouillabaisse.


== Kilder ==
(en) Scorpaena scrofa Linnaeus, 1758 Red scorpionfish - FishBase Besøkt 23. juli 2014.


== Eksterne lenker ==

(en) Rød skorpionfisk – oversikt og omtale av artene i WORMS-databasen 
(en) Rød skorpionfisk i Global Biodiversity Information Facility 
(en) Rød skorpionfisk hos FishBase 
(en) Rød skorpionfisk hos ITIS 
(en) Rød skorpionfisk hos NCBI 
(en) Kategori:Scorpaena scrofa – bilder, video eller lyd på Wikimedia Commons 
(en) Scorpaena scrofa – galleri av bilder, video eller lyd på Wikimedia Commons 
Scorpaena scrofa – detaljert informasjon på Wikispecies
Lorin Maazel

Lorin Maazel Varencove (født 6. mars 1930 i Neuilly-sur-Seine i Frankrike, død 13. juli 2014 i Castleton i Rappahannock County i Virginia i USA) var en amerikansk dirigent, fiolinist og komponist. Han var blant annet kunstnerisk leder for Cleveland Orchestra, Orchestre National de France, Pittsburgh Symphony Orchestra, bayerske Radio Symphony Orchestra og New York Philharmonic (NYP).


== Liv og virke ==


=== Bakgrunn ===
Maazel hadde jødisk-amerikanske foreldre av russisk opprinnelse. Han ble født i Neuilly-sur-Seine i Frankrike, men vokste opp i USA, først og fremst i foreldrehjemmet i Pittsburgh. Faren, Lincoln Maazel (1903–2009), var sanger, skuespiller og lærer i piano og stemmebruk. Moren, Marion «Marie» Shulman Maazel (1894–1992), grunnla Pittsburgh Youth Symphony Orchestra. Hans bestefar Isak var fiolinist i Metropolitan Opera Orchestra i tjue år. 
Maazel var vidunderbarn, tok sin første dirigentleksjon som sjuåring med Vladimir Bakaleinikov og gjorde sin offentlige debut da han var åtte.


=== Musiker ===
I 1960 ble Maazel den første amerikaner som dirigerte ved Bayreuth Festspielhaus. Han var sjefdirigent for Deutsche Oper Berlin 1965–1971 og Radio-Symphonie-Orchester (RSO) Berlin 1964–1975. 
I 1972 påbegynte Maazel sin periode som musikalsk leder ved Cleveland Orchestra etter George Szell. Her gjennomførte han den første komplette innspillingen av George Gershwins «Porgy and Bess», med utelukkende afro-amerikanske solister.
Han har senere vært kunstnerisk leder for Orchestre National de France i Paris, Statsoperaen i Wien, Pittsburgh Symfoniorkester, Bayerske Radios Symfoniorkester i München og New York Philharmonic. Maazel trappet ned fra New York Philharmonic etter 2008/09-sesongen.
Hans egne komposisjoner inkluderte en opera, 1984, basert på George Orwells roman.
Maazel gjorde over 300 innspillinger med verker av Beethoven, Brahms, Mahler, Schubert, Richard Strauss og andre. 
Tidlig i 2014 ble han tvunget til å kansellere konserter som følge av helsemessige årsaker. 
Maazel døde 13. juli 2014 på sin eiendom Castleton Farms i Virginia etter komplikasjoner fra en lungebetennelse.


== Referanser ==


== Eksterne lenker ==
(en) Offisielt nettsted 
(en) Lorin Maazel – kategori av bilder, video eller lyd på Commons 
(en) Lorin Maazel på Internet Movie Database 
(sv) Lorin Maazel i Svensk Filmdatabas 
(fr) Lorin Maazel på Allociné 
(en) Lorin Maazel på AllMovie 
(en) Lorin Maazel hos The Movie Database 
(en) Lorin Maazel på Discogs 
(en) Lorin Maazel på MusicBrainz 
(en) Lorin Maazel på MusicBrainz 
(en) Lorin Maazel på Spotify 
(en) Lorin Maazel på Songkick 
(en) Lorin Maazel på AllMusic 
(en) Lorin Maazel på Twitter 
(en) Lorin Maazel på Facebook
VM i strandhåndball 2008

Verdensmesterskapet i strandhåndball 2008 ble arrangert fra 9. til 13. juli 2008 i Cádiz i Spania. 
VM var felles for kvinner og menn, og 12 lag deltok i hver klasse. 


== Sluttstilling ==


=== Kvinner ===
Kroatia slo Spania 2-0 i finalen (13-10, 14-8), og Brasil slo Italia 2-1 i bronsefinalen (13-10, 10-20, 5-0). 
Den norske troppen bestod av Ane Brestuen, Anja Edin, Arnhild Holmlimo, Ingrid Ødegård, Kathrine Hjelmeland, Sara Breistøl, Tine Stange, Ida Bjørndalen, Mari Loe og Tine Kristiansen. Reserver var Randi Jørum Sulland, Betina Riegelhuth, Kine Kristiansen og Vibeke Nordli.


=== Menn ===
Kroatia slo Brasil 2-1 i finalen (21-14, 18-19, 9-4), og Serbia slo Egypt 2-0 i bronsefinalen (14-12, 19-14).


== Referanser ==


== Eksterne lenker ==
IHF - resultater menn
IHF - resultater kvinner
Svart skorpionfisk

Svart skorpionfisk (Scorpaena porcus) er en fiskeart.
Den har en brun farge, og over hvert øye sitter det en lang tentakel. Den kan bli 37 cm lang og 870 g, men blir vanligvis rundt 15 cm lang. Arten lever på hard- og bløtbunn ned til 800 m. Den er utbredt i Middelhavet, Svartehavet og i Øst-Atlanteren fra De britiske øyer til Marokko, inkludert Kanariøyene og Azorene.


== Kilder ==
(en) Scorpaena porcus Linnaeus, 1758 Black scorpionfish - FishBase Besøkt 23. juli 2014.


== Eksterne lenker ==
(en) svart skorpionfisk – oversikt og omtale av artene i WORMS-databasen 
(en) svart skorpionfisk i Global Biodiversity Information Facility 
(en) svart skorpionfisk hos FishBase 
(en) svart skorpionfisk hos ITIS 
(en) svart skorpionfisk hos NCBI 
(en) Kategori:Scorpaena porcus – bilder, video eller lyd på Wikimedia Commons 
Scorpaena porcus – detaljert informasjon på Wikispecies
Nedenes sorenskriveri før 1824

For Nedenes sorenskriveri etter 1852, se Nedenes tingrettNedenes sorenskriveri var et sorenskriveri i Nedenes amt mellom 1591 og 1824. Inntil 1696 var det to sorenskrivere i Nedenes fogderi, en for Strengereid tinglag og en for tinglagene Bringsvær og Sand. Ved kongelig resolusjon 19. november 1824 ble Nedenes igjen delt i to embeter: Vestre Nedenes sorenskriveri (Bringsvær og Sand tinglag) og Østre Nedenes sorenskriveri (Strengereid tinglag).


== Arkiv ==
Arkivet etter Nedenes sorenskriveri før 1824 er avlevert til Statsarkivet i Kristiansand. Arkivet har et omfang på 15,6 hyllemeter.


== Kilder ==
Statsarkivet i Kristiansand, arkivkatalog for Nedenes sorenskriveri før 1824.


== Eksterne lenker ==
Arkivkatalog for Nedenes sorenskriveri før 1824 hos Statsarkivet i Kristiansand.
Skannede pantebøker fra Nedenes sorenskriveri før 1824 hos digitalarkivet
Skannede skifteprotokoller fra Nedenes sorenskriveri før 1824 hos digitalarkivet.
Skannede tingbøker fra Nedenes sorenskriveri før 1824 hos Digitalarkivet.
Slaget ved Ponte Milvio

Slaget ved Ponte Milvio (eller Pons Milvius på latin) fant sted 28. oktober 312 mellom den romerske keiseren Konstantin den store og hans motstander Maxentius. Konstantin vant slaget, og han ble utnevnt til den eneste keiseren av den vestlige delen av Romerriket. Maxentius druknet i Tiberen, og døde under retretten fra slaget.


== Historisk bakgrunn ==
Den direkte årsaken til sammenstøtet var den fem år lange konflikten mellom Konstantin og Maxentius over hvem som skulle ha herredømme over Vestromerriket. Konstantin var sønn av den romerske keiseren Konstantius I som døde 25. juli 306, hvorpå hans soldater proklamerte sønnen hans til keiser den 28. oktober samme år. I Roma, var imidlertid Maxentius, sønn av Maximianus, en klar favoritt til keiser. Tetrarkiet, det romerske systemet med flere keisere, garanterte ikke at Konstantin, sønn av Konstantin I, kunne arve tittelen som keiser i Vestromerriket. Både Konstantin og Maxentius gjorde krav på tittelen som keiser, og uenighetene dem imellom vokste etterhvert til en åpen konflikt.


== Sammenstøtet ==
Sommeren 312 samlet Konstantin sine tropper for å få slutt på konflikten med makt. Hans tropper tok seg raskt gjennom det nordlige Italia, og befant seg omtrent femten kilometer fra Roma da Maxentius begynte å utstasjonere sine tropper ved Pons Mulvius, en steinbro som brakte Via Flaminia over elven Tiber og inn mot Roma. For Maxentius var det viktig å kontrollere denne nordlige inngangen til Roma for å holde rivalen ute av hovedstaden, hvor det romerske senatet utvilsomt ville støtte den som kontrollerte byen. I det Konstantin nådde broen, skjønte han at han hadde undervurdert motstanderens styrke, og Maxentius hadde mange flere soldater enn ham. 
Den påfølgende dagen smalt troppene sammen. Konstantin som allerede hadde skaffet seg et navn som en dyktig general, begynte å presse Maximian og hans tropper tilbake mot elven Tiber. Maximian ble til slutt tvunget til å trekke seg tilbake for å etablere nye stillinger nærmere Roma. Men broen var den eneste muligheten for retrett, og Maximians tropper hadde allerede lidd store tap. Maxentius druknet i Tiberen, og døde under tilbaketrekkingen. Konstantin gjorde sin inntreden i Roma kort tid etter å ha vunnet slaget ved Ponte Milvio, og han ble proklamert som keiser Augustus av Vestromerriket.


== Litteratur ==
Wolfgang Kuhoff: Ein Mythos in der römischen Geschichte. Der Sieg Constantins des Großen über Maxentius vor den Toren Roms am 28. Oktober 312 n. Chr. I: Chiron. Bind 21, 1991, s. 127–174.
Wolfgang Kuhoff: Die Schlacht an der Milvischen Brücke. Ein Ereignis von weltgeschichtlicher Tragweite. I: Gregor Weber, Kay Ehling (Hrsg.): Konstantin der Große. Zwischen Sol und Christus. Mainz 2011, s. 10–20.
Skulgammen

Skulgammen (også skrevet Skulgam) er ei bygd i Tromsø kommune. Den ligger lengst sør på Ringvassøya, i Kvalsundet. Skulgam grunnkrets hadde 98 innbyggere i 2015.Skulgammen var tidligere fergested for ferga over Kvalsundet, som ble nedlagt i 1988 da Kvalsundtunnelen ble tatt i bruk. Fylkesvei 863 passerer gjennom bygda. Til Tromsø sentrum er det 30 kilometer i kjørelengde.


== Referanser ==
Jörg Freyhof

Jörg Freyhof (født 4. november 1964 i Ludwigshafen) er en tysk iktyolog.
Han er utdannet ved Universitetet i Bonn. Freyhof var fra september 2016 til mai 2019 ansatt ved Leibniz-Institut für Gewässerökologie und Binnenfischerei (IGB) i Berlin.
Freyhof har forsket på biodiversitet hos europeiske, tyrkiske og vietnamesiske ferskvannsfisker.


== Bibliografi ==
Freyhof har utgitt følgende bøker:

Kottelat, M. og Freyhof, J. (2007). Handbook of European Freshwater Fishes. Cornol og Berlin: eget forlag. ISBN 9782839902984. CS1-vedlikehold: Flere navn: forfatterliste (link)
Freyhof, J. og Brooks, E. (2011). European Red List of Freshwater Fishes (PDF). Luxembourg: Publications Office of the European Union. ISBN 978-92-79-20200-1. CS1-vedlikehold: Flere navn: forfatterliste (link)
Freyhof, J., m.fl. (u.d.). Freshwater Fishes of North Africa and the Middle East. CS1-vedlikehold: Flere navn: forfatterliste (link)


== Referanser ==


== Eksterne lenker ==
Freyhofs personlige hjemmeside